
DR 30.11.2009 7 

 
Bukti ini adalah berdasarkan pada hasil pemantauan alam sekitar 
yang telah dilaksanakan secara berterusan sejak sebelum 
kemudahan-kemudahan di agensi itu mula beroperasi pada 
tahun 1982 lagi.  

Pemantauan ini merangkumi analisis kandungan bahan radioaktif 
di dalam sampel udara, air, tanah dan tumbuh-tumbuhan dalam 
kawasan persekitaran termasuk di seluruh kawasan Bandar Baru 
Bangi.   

■1030 

Hasil pemantauan ini telah membuktikan ketiadaan peningkatan 
kandungan bahan radioaktif dalam kawasan persekitaran 
berbanding dengan keadaan sebelum Agensi Nuklear Malaysia 
mula beroperasi. Bagi menjamin keselamatan awam dan 
kesejahteraan alam sekitar, semua kemudahan penyelidikan di 
Agensi Nuklear Malaysia dilengkapi dengan peralatan seperti 
penapis udara serta kemudahan rawatan sisa radioaktif cecair 
dan pepejal untuk mengelakkan sebarang pelepasan bahan 
radioaktif ke kawasan sekeliling. Sejak agensi itu mula 
beroperasi, semua sisa radioaktif cecair dan pepejal telah 
dirawat dan disimpan dalam kompleks agensi itu sendiri dan 
tidak dilepaskan ke luar kompleks itu. 

Kesemua langkah keselamatan di Agensi Nuklear Malaysia 
termasuk bagi keselamatan pekerja serta orang awam dan juga 
alam sekitar sentiasa dipantau melalui sistem audit dalaman di 
agensi itu sendiri dan juga oleh agensi-agensi kawal seliaan 
kebangsaan yang berkenaan terutama Lembaga Pelesenan 
Tenaga Atom dan Jabatan Keselamatan dan Kesihatan 
Pekerjaan. Audit atau dengan izin, peer review terhadap 
keselamatan operasi agensi itu oleh agensi-agensi antarabangsa 
yang berkenaan terutamanya oleh Agensi Tenaga Atom 
Antarabangsa juga dilaksanakan daripada semasa ke semasa. 
Peer review oleh pakar-pakar dari negara-negara serantau juga 
telah dilaksanakan di bawah rangka kerja Forum Kerjasama 
Nuklear di Asia ataupun FNCA.  

Kesemua langkah keselamatan di Agensi Nuklear Malaysia juga 
adalah perlu bagi memenuhi obligasi negara di bawah pelbagai 
treaty, konvensyen dan perjanjian nuklear serantau dan 
antarabangsa termasuk Treaty Zon Bebas Senjata Nuklear Asia 
Tenggara yang turut meliputi aspek keselamatan aktiviti nuklear 
bagi mengelakkan kesan negatif kepada negara jiran.  

Bagi soalan;  

(b) Tuan Yang di-Pertua, Nuklear Malaysia memberi jaminan dan 
imbuhan yang biasa kepada kakitangan kerajaan. Walaupun 
sebahagian daripada kakitangan agensi itu yang ditakrifkan 
sebagai pekerja sinaran atau dengan izin, radiation workers, 
berkelayakan untuk mendapat cuti tambahan sebanyak 14 hari 
setahun. Bagi para kakitangan menjalankan tugas sebagai 
pengendali reaktor penyelidikan nuklear yang terdapat di agensi, 
elaun kelayakan khas sebanyak RM150 sebulan diberikan 
kerana kesemua pengendali reaktor itu perlu menjalani latihan 
khas tambahan yang dikendalikan oleh agensi itu sendiri 
sebelum dibenarkan mengendali reaktor penyelidikan tersebut.  

 

 



Bukti ini adalah berdasarkan pada hasil pemantauan alam sekitar yang telah dilaksanakan secara berterusan sejak sebelum kemudahan-kemudahan di agensi itu mula beroperasi pada tahun 1982 lagi. Pemantauan ini merangkumi analisis kandungan bahan radioaktif di dalam sampel udara, air, tanah dan tumbuh-tumbuhan dalam kawasan persekitaran termasuk di seluruh kawasan Bandar Baru Bangi. #1030. Hasil pemantauan ini telah membuktikan ketiadaan peningkatan kandungan bahan radioaktif dalam kawasan persekitaran berbanding dengan keadaan sebelum Agensi Nuklear Malaysia mula beroperasi. Bagi menjamin keselamatan awam dan kesejahteraan alam sekitar, semua kemudahan penyelidikan di Agensi Nuklear Malaysia dilengkapi dengan peralatan seperti penapis udara serta kemudahan rawatan sisa radioaktif cecair dan pepejal untuk mengelakkan sebarang pelepasan bahan radioaktif ke kawasan sekeliling. Sejak agensi itu mula beroperasi, semua sisa radioaktif cecair dan pepejal telah dirawat dan disimpan dalam kompleks agensi itu sendiri dan tidak dilepaskan ke luar kompleks itu. Kesemua langkah keselamatan di Agensi Nuklear Malaysia termasuk bagi keselamatan pekerja serta orang awam dan juga alam sekitar sentiasa dipantau melalui sistem audit dalaman di agensi itu sendiri dan juga oleh agensi-agensi kawal seliaan kebangsaan yang berkenaan terutama Lembaga Pelesenan Tenaga Atom dan Jabatan Keselamatan dan Kesihatan Pekerjaan. Audit atau dengan izin, peer review terhadap keselamatan operasi agensi itu oleh agensi-agensi antarabangsa yang berkenaan terutamanya oleh Agensi Tenaga Atom Antarabangsa juga dilaksanakan daripada semasa ke semasa. Peer review oleh pakar-pakar dari negara-negara serantau juga telah dilaksanakan di bawah rangka kerja Forum Kerjasama Nuklear di Asia ataupun FNCA. Kesemua langkah keselamatan di Agensi Nuklear Malaysia juga adalah perlu bagi memenuhi obligasi negara di bawah pelbagai treaty, konvensyen dan perjanjian nuklear serantau dan antarabangsa termasuk Treaty Zon Bebas Senjata Nuklear Asia Tenggara yang turut meliputi aspek keselamatan aktiviti nuklear bagi mengelakkan kesan negatif kepada negara jiran. Bagi soalan; (b) Tuan Yang di-Pertua, Nuklear Malaysia memberi jaminan dan imbuhan yang biasa kepada kakitangan kerajaan. Walaupun sebahagian daripada kakitangan agensi itu yang ditakrifkan sebagai pekerja sinaran atau dengan izin, radiation workers, berkelayakan untuk mendapat cuti tambahan sebanyak 14 hari setahun. Bagi para kakitangan menjalankan tugas sebagai pengendali reaktor penyelidikan nuklear yang terdapat di agensi, elaun kelayakan khas sebanyak RM150 sebulan diberikan kerana kesemua pengendali reaktor itu perlu menjalani latihan khas tambahan yang dikendalikan oleh agensi itu sendiri sebelum dibenarkan mengendali reaktor penyelidikan tersebut.